одобрението на плановете за мониторинг на остатъците за аквакултури на Фолкландските острови, Черна гора, Мароко и Украйна беше добавена забележката „с изключение на ракообразни“. Поради това на посочените държави не следва да бъде разрешено да въвеждат в Съюза ракообразни от аквакултури. С оглед на това приложение IX към Регламент за изпълнение (ЕС) 2021/405 следва да бъде съответно изменено.
 (10)
 С Решение за изпълнение (ЕС) 2021/653 към одобрението на плановете за мониторинг на остатъците за аквакултури на Гватемала, Мозамбик, Никарагуа и Танзания беше добавена забележката „с изключение на пелагични риби“. Поради това на посочените държави не следва да бъде разрешено да въвеждат в Съюза пелагични риби от аквакултури. С оглед на това приложение IX към Регламент за изпълнение (ЕС) 2021/405 следва да бъде съответно изменено.
 (11)
 С Решение за изпълнение (ЕС) 2021/653 се изменят бележките под линия, приложими за продуктите от аквакултури. Думите „само ракообразни“ и „само пелагични риби“ се заменят съответно със „с изключение на пелагични риби“ и „с изключение на ракообразни“. От съображения за последователност е необходимо формулировката на забележките в приложение IX към Регламент за изпълнение (ЕС) 2021/405 да се приведе в съответствие с тази в Решение за изпълнение (ЕС) 2021/653.
 (12)
 На 12 март 2021 г. компетентният орган на Обединеното кралство представи на Комисията съответния въпросник за оценката на въвеждането в Съюза на насекоми, предназначени за консумация от човека. Компетентният орган на Обединеното кралство отговори задоволително на всички въпроси и следователно предостави достатъчно доказателства и гаранции на Комисията, че са спазени изисквания, еквивалентни на член 126, параграф 1 от Регламент (ЕС) 2017/625. Поради това Обединеното кралство следва да бъде включено в списъка на трети държави, на които е разрешено въвеждането в Съюза на пратки с насекоми, установен в приложение XV към Регламент за изпълнение (ЕС) 2021/405, без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия във връзка с приложение 2 към посочения протокол.
 (13)
 Поради това приложения II, IX и XV към Регламент за изпълнение (ЕС) 2021/405 следва да бъдат съответно изменени.
 (14)
 В приложение XI към Регламент за изпълнение (ЕС) 2021/405 са допуснати грешки по отношение на Армения и Азербайджан, които касаят пропуск и разрешение за продукта. Тези грешки променят смисъла на текста.
 (15)
 С оглед на това приложение XI към Регламент за изпълнение (ЕС) 2021/405 следва да бъде съответно изменено.
 (16)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения II, IX, XI и XV към Регламент за изпълнение (ЕС) 2021/405 се заменят с текста в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави